cyanic-selkie/wikianc huggingface dataset:
La Madeleine
Revolúsje
Nei de eksekúsje fan Loadewyk XVI waard syn lichem fuortendaliks oerbrocht nei de âlde Madeleine (ôfbrutsen yn 1799) om't neffens de jildende wetjouwing it ferbea wie om him te begraven njonken syn heit, de dauphin Loadewyk fan Frankryk, yn Sens. Twa pastoars dy't trou sward hiene oan de revolúsje holden in koarte betinking yn de tsjerke. Op 21 jannewaris 1815 krige de lêste kening fan it ancien regime in nije begraffenis yn de Saint-Denis, dêr't syn broer, kening XVIII in grêfmonumint foar de âld-kening en âld-keninginne liet oprjochtsje.
Yn de tiid fan de revolúsje waard der oer nei toch wat de nije bestimming fan it gebou wurde moast. Der waarden ferskate plannen ûntwikkele om it gebou te foltôgjen, mar dan as bank, beurs, téater of stasjon of oars. Dêr kaam lykwols neat fan telâne. Op 2 desimber 1806 naam Napoleon I it beslút om mei gebrûk fan de al steande pylders wer op 'e nij te begjinnen en it gebou as in Temple à la Gloire de la Grande Armée ta oantinken fan de soldaten op te rjochtsjen. It neoklassisistyske ûntwerp fan de arsjitekt Pierre-Alexandre Vignon (1763–1823) foar dy earehal krige mei de 52 korintyske pylders it oansjen fan in grykske of romeinske timpel (lykas it Maison Carrée yn Nîmes). Mei it foltôgjen fan de Arc de Triomphe du Carrousel yn 1808 rekke it doel fan in betinkingsplak foar it leger wer op de achtergrûn.
Restauraasje
Yn de tsjerke fûnen de routsjinsten foar û.o. Frédéric Chopin († 1849), Jacques Offenbach († 1880), Charles Gounod († 1893), Camille Saint-Saëns († 1921), Gabriel Fauré († 1924), Coco Chanel († 1971), Josephine Baker († 1975), Marlene Dietrich († 1992), Charles Trenet († 2001) en Johnny Hallyday († 2017) plak.
Arsjitektuer
De Madeleine is yn neoklassisistyske styl boud. De folle lytsere Maison Carrée yn Nîmes, ien fan de bêst bewarre bouwurk fan alle romeinske timpels, levere de ynspiraasje foar de Madeleine. De twaenfyftich korintyske pylders, elts 20 meter heech, rinne om it hiele gebou hinne. It reliëf fan it Lêste Oardiel boppe de tagong is makke troch Philippe Joseph Henri Lemaire. De brûnzen doarren binne fersierd mei reliëfs fan de Tsien Geboaden. De tsjerke is 108 meter lang en 43 meter breed.
Yn de tsjerke hat it gebou ien skip en trije koepels yn de brede fergulde traveeën. Boppe it haadalter stiet in byld fan de hillige Marije Magdalena, dy't optild wurdt fan ingels. De heale koepel boppe it alter toant in fresko fan Jules-Claude Ziegler. It fresko, dat de titel "De Skiednis fan it Kristendom" draacht, lit kaaifigueren fan de kristlike religy sjen.
Oargel
It oargel fan de tsjerke stamt fan Aristide Cavaillé-Coll en waard yn 1846 foltôge. It front is yn de styl fan de Italjaanske renêssânse foarmjûn. Nei ferskate ferbouwings hat it ynstrumint sûnt 2003 58 registers ferdield oer fjouwer manualen en pedaal.
Slûpfeart
De Slûpfeart is in feart yn Snits, dy't de De Geau ferbynt mei de Wâldfeart. De feart leit by de A7 lâns. Troch de ferbining is it mûglik om fan de Wâldfeart nei Drylts te farren sûnder troch de binnenstêd te hoegen. Yn 2005 is it projekt goedkard, en op 15 oktober 2015 waard de feart iepene. Oer de feart lizze de Houten Brêgen: Dúvelsrak en Krúsrak, plus noch in tal lytsere brêgen.
Polo op de Olympyske Simmerspullen 1936
200px|thumb|right|It Olympysk Polo Stadion fan Berlyn 1936
De Olympyske Simmerspullen 1936, ek wol de XIe Olympiade neamd waarden yn 1936 yn Berlyn, Dútslân hâlden. It polo waard hâlden op it Maifeld. It wie de earste kear sûnt de Spullen fan 1924 dat it polo wer op it programma stie, mar it wie daaliks ek de lêste kear.
Maifeld
It Maifeld is yn 1936 oanlein en hat plak foar 75.000 taskôgers. It Maifeld is 112.000 m² grut it fjild leit oan de westkant fan it Olympysk Stadion. Yn maart 2013 wie der boppe it Maifeld in botsing tusken twa helikopters dêr't minsken by dea rekken.
Manlju
thumb|Polo op de Olympyske Simmerspullen 1936
Maj Sjöwall
Maj Sjöwall (Stockholm, 25 septimber 1935 – Landskrona, 29 april 2020) wie in Sweedsk skriuwster en oersetster. Hja waard fral bekend troch de detektiveromans oer resjersjeur Martin Beck, dy't se yn 'e 1960-er en 1970-er jierren skreau yn gearwurking mei har libbenspartner Per Wahlöö.
Jonkheid
Sjöwall waard yn 1935 berne yn 'e Sweedske haadstêd Stockholm as de dochter fan sakeman Will Sjöwall en dy syn frou Margit Trobäck. Nei't se de middelbere skoalle ôfmakke hie, wurke se fan 1954 oant 1959 by de útjouwerij Åhlén & Åkerlunds Förlag, dêrnei oant 1961 by de útjouwerij Wahlström & Widstrand, en doe oant 1963 by útjouwerij Esselte.
Karriêre
Sjöwall waard bekend troch de rige detektiveromans oer de Stockholmster resjersjeur Martin Beck dy't se yn 'e 1960-er en 1970-er jierren skreau yn gearwurking mei har libbenspartner Per Wahlöö. Dy boeken wurde no, benammen yn Sweden, sjoen as wiere klassikers, mar ek om utens genietsje se in beskate bekendheid, al wie it mar troch de ferskate ferfilmings, wêrfan't bgl. de tillefyzjefilms út 'e 1990-er jierren, mei Gösta Ekman yn 'e rol fan Beck, yn in soad lannen op 'e tillefyzje útstjoerd binne. Sjöwall en Wahlöö skreaune yn totaal tsien boeken tegearre, en publisearren dêrnjonken ek ferskate wurken los faninoar.
De bekendste boeken út 'e Martin Beck-rige dy't troch Sjöwall en Wahlöö tegearre skreaun waarden, binne Roseanna út 1965, Mannen på Balkongen ("De Man op it Balkon") út 1967, en Polis, Polis, Potatismos ("Plysje, Plysje, Jirpelpuree", frij fertaald: "Plysje, Plysje, Blauwe Broek") út 1970. Yn 1971 wûn The Laughing Policeman, de Ingelske oersetting fan Den Skrattande Polisen ("De Laitsjende Plysje") yn 'e Feriene Steaten in prestizjeuze Edgar Award yn 'e kategory bêste roman. It boek waard neitiid ferfilme as The Laughing Policeman, mei akteur Walter Matthau yn 'e haadrol.
Oan 'e gearwurking tusken Sjöwall en Wahlöö kaam in ein mei it ferstjerren fan Per Wahlöö yn 1975. Neitiid wurke Sjöwall benammen as oersetster en publisearre se dêrnjonken ek kollumns yn tydskriften. Mei de Deenske auteur Bjarne Nielsen skreau se yn 1989 op 'e nij in Martin Beck-roman, mei as titel Dansk Intermezzo ("Deensk Intermezzo"). Yn 1990 publisearre se mei Tomas Ross de skrillerroman Kvinnan Som Liknade Greta Garbo ("De Frou Dy't op Greta Garbo Liek"). Yn 2013 waard oan Sjöwall de Sweedske Leninpriis takend, dy't útrikt wurdt oan sosjaal krityske skriuwers, filmmakkers en keunstners út in polityk linkse tradysje.
Ferstjerren
Maj Sjöwall kaam op 29 april 2020 yn 'e âlderdom fan 84 jier te ferstjerren nei in lang siikbêd.
Loek Caspers
Elsa (Loek) Caspers, (Driebergen, 3 july 1924 - De Haach, 8 augustus 2019), wie in Nederlânske fersetsstrydster ûnder de Dútske besetting yn de Twadde Wrâldkriich. Loek wie har skûlnamme út it ferset, dy't se nei de oarloch oanhold. .
Biografy
Caspers waard grutbrocht yn Driebergen dêr't har heit haad fan de kristelike legere skoalle wie. Se waard yn 1942 frege om aktyf te wurden foar it ferset, foar de Lanlike Organisaasje foar Help oan Underdûkers (LO). Om reden fan har donkere foarkommen koe se frij maklik mei joadske bern de strjitte oer sûnder dat der lêstige fragen steld waarden. Yn de simmer fan 1943 dûkte Caspers tydlik ûnder by Jan Wikkerink yn Aalten. Fan fersetsman Samuel Esmeijer hearde se dat har namme neamd wie by in ûndersyk nei it ûntkommen fan in joadsk bern. Doe't it wer rêstich like te wêzen gie se werom nei Driebergen. Se oernachte yn dy tiid almeast op in ûnderdûkadres yn Veenendaal.
Foar har fersetswurk reizge Caspers it hiele lân troch, ûnder oare nei Noard-Brabân en Rotterdam. Fierder ûnderhold se it kontakt tusken de ferskate fersetsgroepen op en om de Utertske Heuvelrêch. Se wurke as kreamfersoarchster en dêrtroch mochten de Dútsers har fyts net foarderje. Caspers ferfierde net allinne ûnderdûkers, mar ek fjoerwapens, hângranaten en ynformaasje oer troepebewegingen. Befrijingsdei wie foar Caspers in drama. Seis leden fan it Leersumske ferzet, dêr't se trije fan goed kende, waarden troch Dútske soldaten oanholden en eksekutearre.
Nei it foltôgjen fan har stúdzje oan it jûnslyseum yn Utert, studearre se genêskunde enspesjalisearre se har yn Ingelân yn de anestesiology. De lêste jierren foar har pinsjoenearring wurke se as sosjaal genêskundige.
Caspers hie ferskate funksjes yn organisaasjes fan it eardere ferset. Se wie jierrenlang sekretaris fan de Federatieve Raad van het Voormalig Verzet Nederland (NFR) en siet yn it betsjoer fan de Stichting Samenwerkend Verzet 1940-45. Se skreau mear as ien boek oer it ferset yn de oarloch.
Caspers wie ien fan de lêst oerbleaune fersetsleden. Se waard 95 jier.
Neermoor
Neermoor is in doarp (Ortsteil) yn de gemeente Moormerland yn de lânkring Lier yn East-Fryslân. Yn 2016 telde it doarp 4.748 ynwenners op in oerflak fan 19,21 km². It doarp leit oan e eastlike ouwer fan de Iems en leit 8 km noardlik fan Lier en 17 km súdeastlik fan Emden en leit op in plato fan pleistoseen sân. Yn de midsiuwen wie it in heidefjild. Foar 1973 wie Neermoor in selsstannige gemeente.
Skiednis
Neermoor is in dochterdelsetting fan Edana, en waard nei alle gedachten al foar dy syn ûndergong yn de alfde iuw fierder eastlik op de feanrâne fannijs stifte. Neermoor waard foar it earst yn oarkonden om 1400 hinne neamd, en waard as Edenramora oantsjut. Lettere ferwizings wiene: Nymramore (1409), Eramoere (1428), Edramora (1436), Eddermore (1439), Neydermoer (1481), Neddermoer (1494) en Neermohr (1577). De namme is faaks ôflaat fan de memmedelsetting Edana.
Yn de midsiuwen stiene der twa boargen yn Neermoor dy't yn it besit wiene fan de haadlingen Fokko Ukena en syn soan Uko Fokkena. De iene boarch stie oan de hoeke fan de hjoeddeistige Vossbergweg en Burgstraße. De oare stie tusken de Osterstraße en Süderstraße. Fan de twa boargen is lykwols neat mear oer.
Yn 1422 waard bûten de doarpskearn op in heuvel op in âld begraafplak in lytse tsjerke boud, dy't yn 1797 troch in nije herfoarme tsjerke ferfongen waard. De grifformearde tsjerke komt út 1865.
Yn it begjin fan de tweintichste iuw wie Neermoor benammen in lânboudoarp. Der wiene 44 boeren, waans pleatsen oan de hjoeddeistige Norder- en Süderstraße ferspraat stiene. Hja bewurken it lân dat oan de hjoeddeistige Königstraße yn Warsingsfehn grinzge. De Königstraße foarmet de grins tusken Neermoor en Warsingsfehn. Dêrom wennen de bewenners dy't oan de kant fan Neermoor wennen yn Neermoor-Kolonie.
Yn it ramt fan de gemeentlike weryndieling yn Nedersaksen waard Neermoor op 1 jannewaris 1973 part fan de doe foarme gemeente Moormerland.
Van Doesburg-Rinsemahûs
It Van Doesburg-Rinsemahûs is in museumwenning oan de Torenstraat yn it Fryske plak Drachten. It is yn 1921 boud as middenstânswente en stiet op de list fan ryksmonuminten yn Drachten.
Yn 2018 waard ien fan de huzen fan de Pappegaaiebuert as museumwenning ynrjochte en fan maart 2019 ôf iepene foar it publyk. It pân Torenstraat 3 wie yn eigendom fan de gemeente Smellingerlân, dy't it oerdroegen hat oan de 'Stichting Van Doesburg-Rinsemahuis' foar it fêstigjen fan in museumwenning. In groep leafhawwers fan De Stijl yn Drachten hat jild ynsammele om sawol it eksterieur as it ynterieur wer yn it orizjinele kleurûntwerp fan Theo van Doesburg werom te bringen.
Yn it Van Doesburg-Rinsemahûs giet it om de oarspronklike kleuren neffens it ûntwerp fan Van Doesburg en om de útfiering fan de fervers ûnder lieding fan arsjitekt Cees Rienks de Boer. Alle âlde ferflagen binne ûndersocht en behâlden. It houtwurk is net bleat lein, mar de goede kleuren binne oer de âlde ferflagen hinne skildere. Yn ien fan de sliepkeamers is it oarspronklike skilderwurk noch sichtber. It nije skilderwurk is basearre op de ferverspraktyk fan 'e tweintiger jierren.
Juan Gabriel Vásquez
Juan Gabriel Vásquez (Bogotá, 1973) is in Kolumbiaansk skriuwer en oersetter.
Yn 2011 krige er de Premio Alfaguara foar syn roman "El ruido de las cosas al caer" (Ít lûd fan fallende dingen')
Vásquez wenne efterelkoar yn Bogotá, Parys en de Belgyske Ardennen. Dêrnei sette er him nei wenjen yn barselona.
Wurk
De romans Los informantes (De informanten) en Historia secreta de Costaguana (De geheime geschiedenis van Costaguana'') waarden yn it Nederlânsk fertaald. Beide boeken ferskynden by útjouwerij Signatuur, yn 2008 en 2010.
Billboard Hot 100
De Billboard Hot 100 (útspr.: ['bɪlboəɹd hɔt wɑn'hʌndɹəd], likernôch: " bil -board hot ûan- han -drud") is de wichtichste Amerikaanske hitlist foar singles fan popmuzyk. De list wurdt sûnt 1958 ienris yn 'e wike publisearre troch it tydskrift Billboard. Hy wurdt gearstald op basis fan ferkeapsifers (fysyk en digitaal), airplay (hoe faak oft in nûmer op 'e radio draaid wurdt), en hoe faak oft it yn 'e Feriene Steaten online streamd wurdt.
De perioade op basis wêrfan't de Billboard Hot 100 gearstald wurdt, rûn oarspronklik fan moandei oant en mei snein doe't it bedriuw Nielsen yn 1991 úteinsette mei it byhâlden fan 'e ferkeapsifers, mar yn july 2015 waard dy perioade feroare yn freed oant en mei tongersdei. Deselde perioade foar it fêstlizzen fan data jildt ek foar online streaming media. Hoefolle útstjoertiid oft op 'e radio oan in beskaat nûmer bestege wurdt ('airplay'), wurdt byholden yn in syklus dy't fan moandei oant en mei snein rint (foarhinne woansdei oant en mei tiisdei). Billboard stalt eltse tiisdei in nije Hot 100-hitlist gear en makket dy deselde deis noch iepenbier.
Bogotá (stêd)
thumb|De Savanne fan Bogotá is in heech plato yn de Andes Bogotá (offisjeel: Bogotá, Distrito Capital, of ôfkoarte ta Bogotá, D.C.) en eartiids bekend as Santafé/Santa Fe de Bogotá tusken 1991 en 2000 is de haadstêd en grutste stêd fan Kolombia. De stêd leit op 2600 meter hichte op in fan bergen ôffrede plato yn de eastlike berchkeatlings fan de Andes. De stêd foarmet it Haadstedlik Distrikt en falt sadwaande bûten de departeminten fan Kolombia. Dochs is Bogotá wol de haadstêd fan it departemint Cundinamarca, dêr't it benei hielendal yn leit. It is it bestjoers-, ekonomyske, administrative en yndustriële mulpunt fan it lân.
Skiednis
Santa Fe de Bogotá waard yn 1538 stifte troch de Spaanske feroverders Gonzalo Jiménez de Quesada Sebastián de Belalcázar en Nikolaus Federmann as haadstêd fan de Spaanske koloanje Nij-Granada yn harren ekspedysje tsjin de Muiska (of Tsjibtsja). De Muiska wiene de oarspronklike Yndiaanske bewenners fan it gebiet en neamden it plak dêr't Bogotá stifte waard, Bacatá, dat yn 'e taal fan de Muiska "Frou fan de Andes" betsjut. It wurd "Andes" betsjut yn it Aymara "skinende berch", dat sadwaande "Frou oan de skinende berch" betsjut. Nei de Slach by Boyacá op 7 augustus 1819 waard Bogotá de haadstêd fan it nije ûnôfhinklike lân Grut-Kolombia. Sûnt de stifting en dêrnei de ûnôfhinklikens fan it ûnderkeninkryk Nij-Granada fan it Spaanske Ryk en by it foarmjen fan it hjoeddeiske Kolombia is Bogotá altyd de haadstêd fan it gebiet bleaun.
Geografy
De stêd leit yn it midden fan Kolombia, op in heech plato dat bekend stiet as de Savanne fan Bogotá, dat in part fan de Altiplano Cundiboyacense is, oan de eastlike berchkeatling fan de Andes. It is de tredde heechste haadstêd yn Súd-Amearika en de wrâld nei Quito en La Paz op in hichte fan 2640 meter boppe seenivo.
Bogotá hat in totaal oerflak fan 1587 km² en is ûnderferparte yn 20 buorrens.
Ekonomy
Bogotá is it sit fan alle oerheidsynstellings fan Kolombia, sa as dy fan de presidint, parlemint, it heechste rjochthof, ensafuorthinne. It is it kommersjele en finânsjele hert fan Kolombia en it is ferneamd om syn ekonomyske sterkte en oanlûkingskrêft foar ynternasjonale bedriuwen. It libbenskwaliteit fan de stêd is frij heech. De stêd hat de grutste finânsjele mer fan it lân en de Andesstreek en is de foarnaamste bestimming fan nije bûtelânske ynvestearringsprojekten yn Latynsk-Amearika en Kolombia. De stêd befettet 24,7% fan it totale BYP fan it gânse lân.
De lofthaven fan Bogotá, El Dorado Ynternasjonale Lofthaven dat nei it mytyske El Dorado neamd is, hannelet de grutste frachten fan in fleanfjild yn Latynsk-Amearika. Bogotá hat de measte universiteiten en ûndersyksintrums fan it lân en is in wichtich kultureel sintrum mei in soad teäters, biblioteken en museüms.
Klimaat
Hoewol't Bogotá suver op de evener leit is de trochstrings deitemperatuer troch de hege lizzing mar 18 graden ( nachts 9 graden). It hat in subtropysk seeklimaat (Köppen Cfb). Drûge en wiete seizoenen wikselje harren inoar ôf. De drûchste moannen binne desimber, jannewaris, july en augustus. De waarmste moanne is maart, mei in trochsneed temperatuer fan 19,7 °C. De koelste nachten binne yn jannewaris mei in trochsneed temperatuer fan 7,6 °C, dêr't mist ornaris ier yn 'e moarn sa'n 220 dagen yn 't jier foarkomt.
Star Wars Holiday Special
De Star Wars Holiday Special is in Amerikaanske tillefyzjespecial út 1978 yn it ramt fan 'e Star Wars-franchise. Neffens de spyldoer fan oardel oere rekkene, is it eins in tillefyzjefilm. De produksje stie ûnder rezjy fan Steve Binder, en hie yn 'e haadrollen Harrison Ford, Peter Mayhew, Patty Maloney en Mickey Morton. De titel betsjut "Feestdagespecial fan Star Wars". De plot giet alle kanten út en omfiemet sels in animearre segmint, mar yn 'e sintrale ferhaalline dy't alles byinoar hâldt, besykje Han Solo en syn freon, de Wookiee Chewbacca, op 'e tiid de planeet Kashyyyk te berikken, de thúswrâld fan 'e Wookiees, foar de fiering fan in hjeldei dy't Libbensdei hjit. Fertsjintwurdigers fan it diktatoriale Galaktysk Keizerryk sitte harren lykwols op 'e hakken.
De foarfallen út 'e Star Wars Holiday Special binne yn 'e ynterne gronology fan 'e Star Wars-franchise pleatst tusken de films Star Wars: Episode IV – A New Hope en Star Wars: Episode V – The Empire Strikes Back yn. De special waard op 17 novimber 1978, yn it ramt fan Thanksgiving en de oankommende kryst, útstjoerd troch it Amerikaanske tillefyzjenetwurk CBS. De special is berucht om 'e ekstreem negative resinsjes dy't er krige fan sawol de tillefyzjekritisy as de fans fan Star Wars. De Star Wars Holiday Special is dêrom neitiid nea wer útstjoerd en is ek nea útbrocht op VHS, dvd of blu-ray. Mei't de iennichste ferzjes yn omrin partikuliere opnamen binne fan 'e iennichste tillefyzje-útstjoering, dy't klandestyn ferhannele wurde, hat de special meitiid in wat legindaryske status krigen mank Star Wars-fans.
Keningsbrêge (Snits)
De Keningsbrêge is in brêge in Snits, oer de noardrin fan de Stedsgrêft. De brêge ferbinet it Martiniplein mei de Westersingel.
Star Wars Holiday Special
Plot
Underwilens wachtsje op Kashyyyk Chewbacca syn frou Malla (koart foar Mallatobuck), syn soan Lumpy (Lumpawarrump) en syn heit Itchy (Attichitcuk) syn oankomst senuweftich ôf wylst se yn harren wente heech yn 'e beammen risselwearje foar de fiering fan Libbensdei. As Lumpy ûnrêstich wurdt, lit syn pake Itchy him in fideo sjen fan in sirkusact (dy't yn syn gehiel yn 'e special opnommen is). As se de ôfwask fan it middeismiel oan kant hat en Chewbacca noch altyd net opdaagjen komme is, trochsiket Malla fia de kompjûter de neite fan Kashyyyk op romteskippen dy't Millennium Falcon hjitte, mar dat smyt gjin resultaten op. Dan nimt se kontakt op mei Luke Skywalker, dy't mei de robot R2-D2 oan syn X-wjukjager wurket. Hy kin har net fertelle wêr't Chewbacca en Han úthingje, mar hy besiket hat gerêst te stellen dat harren lettens nei alle gedachten neat te betsjutten hat.
Dêrop siket Malla kontakt mei Saun Dann, in minsklike keapman op Kashyyyk en in freon fan 'e famylje, dy't belutsen is by it Rebelleferbûn. Hy betsjinnet op dat stuit krekt in Keizerlike militêr, dy't úteinlik mei syn produkt de winkel útrint sûnder te beteljen. Hy kin Malla dêrom inkeld te wurd stean yn termen dy't foar mearderlei útlis fetbet binne, en op dy wize fertelt er dat Chewbacca en Han ûnderweis binne en mei gauwens arrivearje moatte soene. Underwilens rapportearret oan board fan in stjerreslachskip in Keizerlik ofsier oan 'e Sith-ridder Darth Vader dat der in kordon om Kashyyyk hinne ynsteld is en dat úteinset is mei in syktocht nei de rebellen Han Solo en Chewbacca. Vader jout him te kennen troch te gean mei it sykjen, sels al soe de planeet hûs foar hûs trochsocht wurde moatte.
Keningsbrêge (Snits)
De brêge waard yn likernôch 1881 oanlein, dat de namme Keningsbrêge ferwiist nei Kening Willem III. De brêge wie oanlein as ferbining mei de Stasjonstrjitte nei it takomstige Stasjon Snits. Ek kaam der sa in maklikere tagong ta de Gemeentlike HBS Snits. Foar de oanlis fan de brêge hie de Stedsgrêft iepen west tussen de Noarderpoartsbrêge en de Westerpoartsbrêge.
Star Wars Holiday Special
Plot
Malla begjint mei de risselwaasje foar it jûnsmiel, dat bestiet út banthakont. Dêrfoar besiket se om 'e nocht de ynstruksjes te folgjen fan 'e eksintrike fjouwerearmige kokkinne Gormaanda, dy't in itensiedersprogramma hat op 'e pleatslike tillefyzje. Yn 'e romte komt de Millennium Falcon op dat stuit by Kashyyyk út 'e hyperromte. As Han en Chewbacca sûnder euvelmoed de planeet benei komme, wurdt se oanfallen troch fjouwer TIE-jagers fan it kordon. Der ûntjout him in efterfolging wêrby't Han de TIE-jagers útskeakelet mei syn laserkanon. Underwilens arrivearret Saun Dann by de famylje fan Chewbacca oan 'e doar mei Libbensdeikado's, wêrûnder in virtual realityprogramma fan 'e sjongster Mermeia foar Itchy. Om't Han en Chewbacca der noch altyd net binne, nimt Malla kontakt op mei prinsesse Leia, dy't mei de androïde C-3PO earne mei dwaande is. Leia kin har lykwols ek neat mear fertelle as dat se al wit.
Han en Chewbacca geane de atmosfear fan Kashyyyk binne op in ûnbewekke diel fan 'e planeet yn 'e noardlike poalstreek. Nei't Han opmurken hat dat it in lang ein kuierjen wurdt as se dêr lânje, beslute se om ûnder de radar nei it wenplak fan Malla-en-dy te fleanen. Lumpy heart it âljen fan 'e motors fan 'e Millennium Falcon, en alle oanwêzigen drave nei de doar. As Malla iependocht, steane der lykwols twa stoarmtroepers op 'e stoepe, mei dêrefter in pear Keizerlike ofsieren. Dat fjouwertal kringt it hûs yn om in hûssiking út fieren. Wylst se dêrmei dwaande binne, besykje Saun en de oaren harren ôf te lieden mei it iten dat Malla tamakke hat en mei in muzykfideodoaze mei in hologram fan in band. Mar as de muzyk ophâldt, jout de befelfierend ofsier opdracht om 'e hûssiking te ferfetsjen. Hy oarderet Malla om Lumpy dwaande te hâlden wylst se de keamer fan 'e jonge trochsykje, dat Malla jout Lumpy in byldskerm dêr't se him in tekenfilm fan syn heite aventoeren op sjen lit.
Keningsbrêge (Snits)
Om't dizze rin fan de Stedsgrêft net sa drok wie, waard in fêste brêge oanlein, mei in getten izeren brêgelining dy't der hieltiten noch is. It weidek is op de hichte fan de strjitte lein. It is dêrmei ien fan de leechste brêgen fan Snits, wat noch mear sa wie yn de tiid dat der in gaspiip ûnder hong. Om't de noardrin fan de Stedsgrêft net sa drok is, is dy lykwols gauris part fan de Alvestêdetocht. Fanwege dat de brêge net heech is, kin der iis ûnder lizze mar moat der al klune wurde.
Star Wars Holiday Special
Plot
As de tekenfilm út is, pakt Lumpy it kado út dat er fan Saun Dann krigen hat. It is in portofoan, dy't de jonge begjint om te bouwen ta in fertaalapparaat sadat er in falsk berjocht nei de stoarmtroepers en ofsieren ferstjoere kin dy't de hûssiking útfiere. Om te learen hoe't er dat dwaan moat, besjocht er in fideohânlieding wêryn't in ynkompetinte Amorphiiaanske humanoïde mei stûkjende motoaryske kontrôle oer syn eigen lidden útlis jout. Underwilens trochsykje de stoarmtroepers en ofsieren de wenkeamer, dêr't op it byldskerm it berjocht ferskynt dat op Tatooine no in jûnsklok fan krêft is om't dêr "subfersive krêften" aktyf binne. De fideo dy't dêrnei folget, mei de titel "Libben op Tatooine", wurdt oankundige as ferplichte om te besjen foar alle personiel fan 'e Keizerlike Striidkrêften, dat de stoarmtroepers en ofsieren ûnderbrekke de hûssiking om der foar sitten te gean.
As de fideo ôfrûn is, grypt Lumpy de kâns om syn plan yn wurking te setten troch in oprop te ferfalskjen oan 'e hûssykjende militêren om werom te kearen nei harren basis. Dyselden binne fernuvere troch de oprop, mar nei't dy in pear kear werhelle is, beslute se der dochs gehoar oan te jaan. De befelfierend ofsier oarderet lykwols ien fan 'e stoarmtroepers efter te bliuwen. As de oprop op 'e nij klinkt as de oaren al fuort binne, beseft de efterbleaune stoarmtroeper dat se te fiter nommen binne, mei't der no gjin ûntfangers mear binne dêr't de oprop him troch berikke kin. Hy folget it lûd fan 'e oprop nei de keamer fan Lumpy en ûntdekt de jonge dy't yn it Shyriiwook, de taal fan 'e Wookiees, it berjocht yn syn portofoan ynsprekt, wêrnei't it fertaalapparaat de tekst klinke lit yn it Basaalsk, de lingua franca fan it Stjerrestelsel. De stoarmtroeper pakt Lumpy de portofoan ôf en smyt dy stikken, wêrnei't er de jonge efterfolget nei bûten ta.
Krekt op dat stuit arrivearje Chewbacca en Han. Chewbacca besiket syn soan te beskermjen. As de stoarmtroeper syn ploffer op him rjochtet, beslûpt Han him fan efteren en slacht him del. De beide mannen reitsje ferwikkele yn in wrakseling, dy't abrupt einiget as Han de stoarmtroeper stroffelje lit, sadat er troch de reling fan it rinpaad fljocht, út 'e beam falt en fier ûnder harren te pletter falt. Chewbacca giet mei Lumpy yn 'e hûs, dêr't er weriene wurdt mei Malla en Itchy. Han komt der ek yn, mar leit út dat er net bliuwe kin, om't er deroer ynsit dat immen de Millennium Falcon fine sil. Hy winsket alle oanwêzigen in noflike Libbensdei en set wer ôf.
Carlos Sainz (1994)
Carlos Sainz Vázquez de Castro (Madrid, 1 septimber 1994) is in Spaansk koereur. Sainz makke yn 2015 syn debút yn de Formule 1 foar Toro Rosso. Yn 2021 makke Sainz de oerstap fan McLaren nei Ferrari. Carlos Sainz is de soan fan autokoereur Carlos Sainz
Oersjoch Formule 1-karriêre
* Seizoen noch dwaande.
Star Wars Holiday Special
Plot
Op it byldskerm ferskynt in oprop fan 'e Keizerlike Striidkrêften, dy't mank giet mei bedrigings, om ynformaasje oer in missende stoarmtroeper, B4711. Saun Dann reägearret dêrop troch te sizzen dat de efterbleaune stoarmtroeper it jûnsmiel stellen hat en dêrnei útpykt is. Dat bedroch wurket, en de ofsier mei wa't Dann praat, seit dat der nei de deserteur socht wurde sil. Mei it gefaar ôfkeard, risselwearje Chewbacca en syn famylje foar it feest by de Libbensbeam. Se hâlde elts in gloeiend kristal beet, wêrnei't se klaaid yn reade kladen yn 'e romte ferskine. Mei in protte oare Wookiees sammelje se har om 'e Libbensbeam hinne, dêr't ek Han, Luke, Leia, C-3PO en R2-D2 binne. Leia hâldt in koarte taspraak en sjongt in liet, wylst Chewbacca weromtinkt oan ferskate aventoeren dy't er mei syn freonen belibbe hat. As de seremoanje einiget, sitte Chewbacca, Malla, Lumpy en Itchy wer om 'e tafel hinne yn har eigen hûs, dêr't se de holle foardel bûge en har nei in momint fan stilte oan it miel sette.
Rolferdieling
* ) Kenny Baker, dy't de robot R2-D2 yn 'e films fan 'e Skywalker Saga spile, wie net belutsen by de produksje fan 'e Star Wars Holiday Special. Ynstee waard R2-D2 yn 'e special folslein radiografysk bestjoerd troch Mick Garris (de resepsjonist fan George Lucas). Yn 'e ôftiteling wurdt fan R2-D2 sein dat er "himsels" spilet.
Opperwachtmaster
In opperwachtmaster of oerwachtmaster is in rang yn it leger en by de plysje. Yn it leger komt de opperwachtmaster foar by de maresjesee en by de lânmachtwapens fan 'e kavalery en de artillery, dêr't dizze ûnderofsiersrang lykweardich is oan 'e rang fan sersjant-majoar by de rest fan 'e lânmacht, de loftmacht, de marine en de mariniers. De oansprektitel is fan in opperwachtmaster is "opper". De boppelizzende rang is adjudant en de ûnderlizzende rang is wachtmaster.
Star Wars Holiday Special
Produksje
It idee foar de Star Wars Holiday Special kaam neffens Charles Lippincott fan it Amerikaanske tillefyzjenetwurk CBS. Lippincott wie ein 1970-er jierren it haad marketing fan The Star Wars Corporation, in dochterûndernimming fan 'e filmstudio Lucasfilm fan George Lucas. Eltsenien wie it deroer iens dat in tillefyzjespecial in goed idee wie om 'e fans nei it súkses fan Star Wars: Episode IV – A New Hope (1977) waarm te hâlden oant de premiêre fan it folgjende diel fan 'e Skywalker Saga, te witten: Star Wars: Episode V – The Empire Strikes Back (1980). It idee foar it ferhaal kaam fan Lucas sels, dy't al in skoftke omrûn mei de gedachte om in film te meitsjen "allinne mar oer Wookiees en nearne oars oer." Senarioskriuwer Bruce Vilanch hie soargen oer in film oer in ras fan bûtenierdske wêzens dat inkeld gromt en âlet sûnder dat der ûndertiteling tastien wie, mar Lucas hold foet by stik.
Yn in fraachpetear sei Gary Kurtz, dy't doedestiden as filmprodusint oan Lucasfilm ferbûn wie, oer de Star Wars Holiday Special: "'It begûn al folle better [mei in oar skript]. We hiene fiif of seis gearkomsten mei de tillefyzjestudio dy't [de special] makke. Op 't langelêst krigen we foar it ferstân dat we der gjin tiid foar hiene, om't we drok wiene mei de promoasje fan Star Wars en de tarieding foar de folgjende film. Dat, we lieten it oan harren oer en kamen út en troch ris mei harren gear en joegen harren tagong ta de rekwisiten en de akteurs, en dat wie it.'"
Opperwachtmaster
Skematysk oersjoch
Oersjoch fan 'e opperwachtmastersrangen mei ekwivalinten yn oare kriichsmachtûnderdielen:
Star Wars Holiday Special
Produksje
CBS fisualisearre de úteinlik 98 minuten duorjende Star Wars Holiday Special as in soarte fan revu. As regisseur waard earst David Acomba oanlutsen, dy't mei George Lucas yn 'e klasse sitten hie op 'e USC School of Cinematic Arts. Hy wie lykwols ûnbekend mei it wurkjen mei ferskate kamera's en koe min mei de produsinten, dat hy naam inkeld de sêne yn 'e Mos Eisley Cantina en it optreden fan 'e band Jefferson Starship op, wêrnei't er de produksje farwol sei. Syn plak waard ynnommen troch Steve Binder, waans iennichste kontakt mei Lucasfilm de "Wookiee-bibel" wie, in boekwurk dat beskreau hoe't Wookiees derút seagen en hoe't se har holden en droegen.
Opperwachtmaster
Yn 'e Nederlânske kriichsmacht
(oansprektitels kursyf werjûn)
Star Wars Holiday Special
Produksje
Binder wurke op basis fan in senario dat skreaun wie troch Pat Proft, Leonard Ripps, Bruce Vilanch, Rod Warren en Mitzie Welch. As produsinten wiene Joe Layton, Jeff Starsh, Ken Welch en Mitzie Welch by it projekt belutsen foar de studio's Smith-Hemion Productions, Winters Hollywood, de Entertainment Holdings Corporation, 20th Century Fox Television en de The Star Wars Corporation (dy't lykwols mar sydlings by it spul belutsen wie). Gary Smith en Dwight Hemion hiene as útfierende produsinten it tafersjoch oer de hiele produksje.
Opperwachtmaster
By de plysje
De Ryksplysje koe tusken 1945 en 1994 ek de rang fan opperwachtmaster. By de reorganisaasje fan 'e Nederlânske plysje mids jierren njoggentich is der lykwols foar keazen om 'e by de gemeenteplysje gongbere rangoantsjuttings oer te nimmen. Sadwaande ferdwûn de rang fan opperwachtmaster en waard ferfongen troch brigadier.
Star Wars Holiday Special
Muzyk
De filmmuzyk waard fersoarge troch Ian Fraser, dy't dêrfoar gebrûk makke fan it Star Wars-tema dat John Williams foar Star Wars: Episode IV – A New Hope komponearre hie. De lieten waarden skreaun troch Ken en Mitzie Welch. Der sitte fjouwer lieten yn 'e special:
Komeedzje
Komyk Harvey Korman soarge foar komeedzje yn trije fan 'e segminten fan 'e Star Wars Holiday Special. Yn 'e sêne yn 'e Mos Eisley Cantina spile er in bûtenierdsk wêzen dat drinkt troch in gat yn syn krún en hopeleas fereale rekke is op barkeeper Ackmena, dy't er oan ien wei troch fergees it hof makket. Korman spile ek de kokkinne Gormaanda (bedoeld as in fjouwerearmige parody op 'e ferneamde Amerikaanske tillefyzjekok Julia Childs). De wichtichste grap is dêr dat Gormaanda troch de fjouwer earms folle flugger itensiede kin as dat Malla byhâlde kin. En ta einbeslút spile Korman ek de mei in problematyske motoryk oanhelle Amorphiiaanske humanoïde yn 'e ynstruksjefideo dy't Lumpy besjocht.
Wylst it wurk fan Korman winliken los stie fan 'e haadferhaalline, makken de bydragen fan in oare komyk, Art Carney, dêr wol diel fan út. Carney spile Saun Dann, in minsklike keapman op Kashyyyk, dy't in sympatisant fan it Rebelleferbûn is en in freon fan 'e famylje fan Chewbacca. Syn bydragen wiene lykwols foar it meastepart ek humoristysk bedoeld. Dêrûnder wie in sêne mei in ferwizing nei Carney syn personaazje Ed Norton, út 'e komeedzjesearje The Honeymooners.
Tekenfilm
It tekenfilmsegmint, dat bekendstiet as The Faithful Wookiee ("De Trouwe Wookiee") wurdt ornaris beskôge as fierwei it bêste part fan 'e Star Wars Holiday Special. It wie teffens de earste offisjele foarm fan Star Wars-animaasje. It waard makke troch de Kanadeeske tekenfilmstudio Nelvana, út Toronto, nei in senario dat troch George Lucas sels skreaun wie. Nelvana soe letter ek de earste Star Wars-tekenfilmsearjes meitsje: Star Wars: Droids en Ewoks. Foar The Faithful Wookiee sprieken de fêste akteurs de dialooch fan harren personaazjes yn. De tekenfilm is fierders opmerklik om't it personaazje fan 'e preemjejager Boba Fett deryn yntrodusearre waard. Dyselde soe letter weromkeare yn 'e live-actionfilms Star Wars: Episode V – The Empire Strikes Back (1980) en Star Wars: Episode VI – Return of the Jedi (1983) en groeide út ta ien fan 'e populêrste figueren út 'e hiele mediafranchise.
As gehiel
De distribúsje fan 'e Star Wars Holiday Special waard fersoarge troch 20th Century Fox Television. De special gie op freed 17 novimber 1978 yn premiêre, in wike foarôfgeande oan 'e hjeldei Thanksgiving, doe't er foar de earste en iennichste kear yn syn folsleinens op 'e Amerikaanske tillefyzje útstjoerd waard troch it tillefyzjenetwurk CBS.
Trije-ienheidskatedraal (Sint-Petersburch)
De Katedraal fan de Trije-ienheid (Russysk: Троицкий собор) is in yn empirestyl boude Russysk-otterdokske katedraal yn Sint-Petersburch. De monumintale tsjerke waard tusken 1828 en 1835 boud troch de arsjitekt Vassily Stassov.
Star Wars Holiday Special
As gehiel
De special waard dyselde jûns ek útstjoerd troch CTV yn Kanada. Op 'e lokale stjoerder CFTO-TV yn Toronto begûn de útstjoering eins al om 19.00 oere, in oere earder as yn 'e Feriene Steaten. De Star Wars Holiday Special waard fierders útstjoerd yn Austraalje, Nij-Seelân; yn in yn it Frânsk neisyngronisearre ferkoarte ferzje fan 72 minuten yn Frankryk op 1 jannewaris 1979; yn Sweden op 31 maaie 1979; yn Ierlân op earste krystdei 1979; en yn Hondoeras en Brazylje op earste krystdei 1981.
De hiele Star Wars Holiday Special wie neitiid, omreden fan 'e ekstreem negative ûntfangst, nea wer op 'e Amerikaanske tillefyzje te sjen en ûntjoech him krekt troch syn ûnbeskikberens foar fans fan 'e Star Wars-franchise ta in soarte fan cultklassiker. Om't de special ek nea útbrocht waard op VHS, dvd of blu-ray, binne de iennichste ferzjes dy't derfan yn omrin binne, partikuliere opnamen fan 'e iennichste tillefyzje-útstjoering, dy't klandestyn ferhannele wurde. De beskikberens waard justjes better doe't it ynternet ûntstie en dêr yllegale ferzjes op upload waarden.
Trije-ienheidskatedraal (Sint-Petersburch)
Skiednis en beskriuwing
De tsjerke waard tusken 1828 en 1835 yn de grûnfoarm fan in Gryksk krús boud en bekroand mei in grutte koepel yn it midden en fjouwer lytsere boppe de earms fan it bouwurk, dy't yn in blauwe kleur mei gouden stjerren útfierd binne. De bekroaning fan de fiif koepels is in typysk Russyske tradysje yn de tsjerkebou en symbolisearret Kristus en de fjouwer evangelisten. De fjouwer portiko's binne klassisistyske tafoegings.
Star Wars Holiday Special
It tekenfilmsegmint
It iennichste part fan 'e Star Wars Holiday Special dat letter wól op thúsmedia útbrocht waard, wie de tekenfilm The Faithful Wookiee, dy't yn 2011 as in easter egg tafoege waard oan 'e blu-rayboxset Star Wars: The Complete Saga. De tekenfilm kaam op 2 april 2021 ek beskikber fia Disney+, de eigen streamingtsjinst fan The Walt Disney Company, dy't yn 2012 Lucasfilm oernommen hie. Dêr hat it filmke de titel The Story of the Faithful Wookiee.
Untfangst troch kritisy
Fan tillefyzjekritisy, mar ek troch it algemiene tillefyzjepublyk en fans fan 'e Star Wars-franchise, krige de Star Wars Holiday Special rûnom ekstreem negative reäksjes. Sa omskreau Jerry Buck de special yn novimber 1978 yn in artikel foar it parseburo Associated Press as "kaugom foar de harsens". Nathan Rabin fan The A.V. Club skreau: "Ik kin my noch altyd net oan 'e yndruk ûntlûke dat de special úteinlik skreaun en regissearre wie troch in selsbewust pûdsje kokaïne." Hy neamde it tekenfilmsegmint apart yn ferhâlding ta de rest fan 'e special yn 'e sin dat it "gjin hypnoatysk kranksinnige aberraasje" wie.
Trije-ienheidskatedraal (Sint-Petersburch)
Skiednis en beskriuwing
Doedestiids hie elk rezjimint fan de keizerlike garde in eigen katedraal. Foar it Izmailovski-rezjimint waard dat de Trije-ienheidskatedraal. In grutte floed yn 1824 soarge foar sa'n soad skea, dat de earste Trije-ienheidskatedraal ferfongen wurde moast troch in nije. Tsaar Nikolaas I joech opdracht ta de bou hjirfan. Nei de oktoberrevolúsje waard yn 1922 yn it ramt fan de konfiskaasje fan tsjerklike guod de katedraal plondere fan alle rykdom. De katedraal kaam doe yn hannen fan de Libbene Tsjerke, in ôfsplitsing fan de Russysk-Otterdokske Tsjerke, dy't gearwurke mei de bolsjewistyske oerheid en op underdielen ôfwykte fan de otterdokske lear. Tidens Stalin's Grutte Terreur waard de katedraal yn 1938 dochs noch sletten. Nei de Twadde Wrâldoarloch moast de katedraal renovearre wurde. It gebou waard doe brûkt troch it Ministearje fan Post en Telekommunikaasje.
Star Wars Holiday Special
Untfangst troch kritisy
Yn 2004 parte David Hofstede, de skriuwer fan ''What Were They Thinking? The 100 Dumbest Events in Television History, oan 'e Star Wars Holiday Special'' it earste plak ta op syn ranglist. Hy omskreau de special as "de minste twa oeren tillefyzje aller tiden". (Twa oeren wie de spyldoer mei reklameblokken meirekkene.) Op 'e webside Rotten Tomatoes, dy't resinsjes sammelet, hat de Star Wars Holiday Special in leech goedkarringspersintaazje fan 27%, basearre op 15 ûnderskate resinsjes.
Reäksjes fan Lucas en de cast
George Lucas wie, útsein wat de tekenfilm oanbelange, amper by de special belutsen. Hy wie net bliid mei it resultaat. Yn 2005 seid er oer de Star Wars Holiday Special: "''Moatst begripe, dy special út 1978 hie eins net folle mei ús te krijen. Ik kin my net tebinnenbringe hokker netwurk it op wie, mar it wie in programma dat sy makken. En wy lieten dat min ofte mear ta. It waard makke troch… Ik soe sa net iens mear witte hokker bedriuw dat wie, mar it wiene progammamakkers dy't revu's diene. Wy stiene ta dat se de personaazjes en sa dêrfoar brûkten en dat wie wierskynlik net it fernimstichste dat we ea dien hawwe, mar sokke ûnderfinings leare je fan.'"
Trije-ienheidskatedraal (Sint-Petersburch)
Skiednis en beskriuwing
Yn de simmer fan 1990 waard it gebou werom jûn oan de Russysk-Otterdokse Tsjerke.
Star Wars Holiday Special
Reäksjes fan Lucas en de cast
Doe't akteur Harrison Ford (Han Solo) yn 2006 yn it praatprogramma fan Conan O'Brien op 'e Amerikaanske tillefyzje befrege waard oer de Star Wars Holiday Special, hold er út dat er dy nea sjoen hie en wegere er sels mar te befêstigjen dat der sa'n programma bestien hie. Yn 2010 waard Carrie Fisher (prinsesse Leia) yn it programma Times Talk troch David Carr, in kollumnist fan The New York Times, oer de special ûnderstien. Sy sei dat se Lucas min ofte mear twongen hie om in eksimplaar fan 'e Star Wars Holiday Special foar har te regeljen yn ruil foar har it opnimmen fan har kommentaar by de oarspronklike Star Wars-trilogy. Se woe de special graach hawwe, sei se, om't se dan wat hie om op feesten by har thús sjen te litten as it let wie en se woe dat de gasten opsokkeballen. Yn 2018 sei Mark Hamill (Luke Skywalker) dat er de Star Wars Holiday Special noch nea yn syn gehiel sjoen hie.
Plak yn 'e Star Wars-kanon
Nettsjinsteande syn ympopulariteit behold Lucasfilm de Star Wars Holiday Special krapoan 35 jier lang as ûnderdiel fan 'e offisjele Star Wars-kanon, wêrby't de special healwei tusken Star Wars: Episode V – The Empire Strikes Back (1980) en Star Wars: Episode VI – Return of the Jedi (1983) pleatst waard. Wol waard de Star Wars Holiday Special ornearre ta in nivo fan 'e kanon te hearren, dat ûndergeskikt wie oan 'e films fan 'e Skywalker Saga. Nei't Lucasfilm yn 2012 oernommen waard troch The Walt Disney Company, waard yn 2014 besletten om 'e offisjele Star Wars-kanon te beheinen ta de Skywalker Saga en de tekenfilmsearjes te begjinnen mei Star Wars: The Clone Wars (2008-2014 en 2020). Guon eleminten dy't yn 'e Star Wars Holiday Special yntrodusearre waarden, binne lykwols beholden bleaun, lykas it personaazje Boba Fett en de planeet Kashyyyk, dy't letter yn films fan 'e Skywalker Saga opnommen waarden, wylst oaren nei 2014 reyntrodusearre waarden, lykas de Wookiee-hjeldei Libbensdei, dêr't nei ferwiisd wurdt yn 'e pilotôflevering fan 'e live-actiontillefyzjesearje The Mandalorian (2019).
Trije-ienheidskatedraal (Sint-Petersburch)
Brân
Om de katedraal werom te bringen yn de steat fan foar de revolúsje, waard der yn 2004 úteinset mei in restauraasje. Tidens dizze restauraasje ûntstie op 25 augustus 2006 op ien fan de stellings om de grutte koepel brân. De brân krige al gau grip op de grutte koepel, dy't ta de grutste houten koepels fan Jeropa heart. Ien fan de lytsere koepels stoartte yn en de trije oaren waarden troch it fjoer oantaaste.
De skatten yn de tsjerke koene gelokkich op 'e tiid feilich steld wurde, net yn 't lêste plak troch passanten dy't de mouwen opstrûpten. De skea oan de katedraal wie lykwols grut en waard op meardere miljoenen euro's rûsd. Tsjin it ein fan it jier 2007 wie de skea wer ferholpen. De folsleine restauraasje fan de katedraal waard yn 2010 foltôge.
Boston Celtics
De Boston Celtics is in basketbalteam yn de National Basketball Association. De klup komt út Boston, Massachusetts. Se binne 17 kear kampioen wurden yn de NBA, in rekôr. De Celtics spylje har thúswedstriden yn de TD Garden.
Skiednis
De Boston Celtics waarden oprjochte yn 1946 en hearden by de earste acht teams yn de NBA. Nei in pear drege jierren yn it begjin, waard de yntusken legindaryske Red Auerbach de coach fan de Celtics.
Earste hegemony
Tusken 1957 en 1969 dominearren de Celtics fan Auerbach de NBA. Fan '59 oant '66 wûnen de Celtics acht titels op rige, wêrby't se ferskate kearen fan de grutte rivaal wûnen: de Los Angeles Lakers. Uteinlik pakten de Celtics alve titels tusken 1957 en 1969. Yn dy hiele perioade spile Bill Russell by de klup. Hy hat dus ek alve titels as spiler en dat is in rekôr. Oare wichtige spilers foar de Celtics wiene doe Bob Cousy, K.C. Jones en Sam Jones.
Nei it seizoen 1969/1970 hold Russell op en dêrmei einige ek de hegemony fan de Celtics.
Werom oan de top
Dêrnei kamen de jierren 80 en dy stiene yn it ramt fan de rivaliteit tusken de Celtics en de Lakers. Fan 1980 oant en mei 1988 pakten de twa rivalen acht fan de njoggen titels, al stiene se 'mar' trije kear tsjinoerinoar yn de finale. By de Celtics wie Larry Bird de tige populêre topspiler dy't de klup werombrocht oan de top. Hy waard yn 1984, '85 en '86 útroppen ta bêste spiler yn de NBA. Mei oare superstjerren as Robert Parish en Kevin McHale wûnen de Celtics trije titels yn it desennium.
"Big Three" pakke 17e titel
Dêrnei moasten de fans fan de Celtics lang wachtsje op in nij kampioenskip. Mar foar it seizoen 2007/2008 kamen Kevin Garnett en Ray Allen by de Celtics. Sy foarmen mei Paul Pierce, dy't der al siet, de "Big Three". Yn it earste seizoen waarden se direkt kampioen, 22 jier nei de lêste titel. Opnij dienen se dat troch yn de finalerige te winnen fan de Lakers: 4-2. It wie de 17e en oant no ta de lêste titel foar de Celtics. Twa jier letter hellen de Celtics noch wol in kear de finale. De titel gie doe lykwols nei de Lakers.
Yn 2012 wie it dien mei de 'grutte trije', want Ray Allen ferhuze nei Miami Heat, dat yn dy perioade mei stjerren as LeBron James en Dwyane Wade in grutte rivaal wie fan de Celtics.
Weropbou
In jier nei't Allen fuortgie, naam Boston ek ôfskied fan Pierce en Garnett. Doe begûn wer in minder suksefolle perioade, mar stadichoan bouden de Celtics wer oan in team dat meidwaan koe om de titel. Yn 2018 wiene de Celtics mei coach Brad Stevens tichteby de NBA-finale, mar yn de finale fan de Eastern Conference wiene de Cleveland Cavaliers, dêr't LeBron James yntusken spile, te sterk.
Keppeling om utens
left|thumb|200x200px| It logo op 'e flier yn de TD Garden
Dallas (Teksas)
Dallas is de op twa nei grutste stêd fan 'e Amerikaanske steat Teksas (nei Houston en San Antonio), en de op acht nei grutste stêd fan 'e hiele Feriene Steaten. It foarmet in twillingstêd mei it oangrinzgjende Fort Worth (ûnder de namme Dallas/Fort Worth), en is it haadplak fan Dallas County, mar guon bûtenwiken lizze yn it oanswettende Collins County, Denton County, Kaufman County en Rockwall County. Neffens in offisjele skatting út 2012 hie Dallas doe krapoan 1¼ miljoen ynwenners. De stêdekloft dêr't Dallas, Fort Worth, Arlington en oare plakken ta hearre, hie yn 2012 in befolking fan rom 6,6 miljoen minsken, wat it ta de op trije nei grutste agglomeraasje fan it lân makket.
Dallas leit yn it flakke noardeastlike diel fan Teksas, oan 'e rivier de Trinity, in streamke dat te ûndjip is foar skipfeart. Bûten Teksas stiet Dallas benammentlik bekend om 'e tillefyzjesearje Dallas, út 'e tachtiger jierren, en om't it it plak is dêr't yn 1963 de Amerikaanske presidint John F. Kennedy deasketten waard.
Skiednis
De krite dêr't Dallas no leit, hearde iuwenlang ta it wengebiet fan 'e Kaddo-Yndianen. Yn 'e achttjinde iuw kaam it by it Spaanske ûnderkeninkryk Nij-Spanje te hearren, al makken de Frânsen der ek oanspraak op. Yn 1819 waard yn it Adams-Onis-Ferdrach lykwols de Reade Rivier as de noardgrins fan Nij-Spanje fêstlein. Twa jier letter, yn 1821, waard Nij-Spanje ûnôfhinklik ûnder de namme Meksiko. De omkriten fan Dallas waarden doe ûnderdiel fan 'e Meksikaanske dielsteat Coahuila y Tejas. Mei de rest fan Teksas makke it him yn 1836, nei de Teksaanske Unôfhinklikheidsoarloch, los fan Meksiko. Yn 'e tiid dat Teksas in selsstannich lân wie, tusken 1836 en 1845, waard yn novimber 1841 troch de Arkansaanske keapman John Neely Bryan Dallas stifte, en (wierskynlik) ferneamd nei de doetiidske Teksaanske fise-presidint George M. Dallas. It earste hûske, dat Bryan sels boude, stiet noch altyd yn it sintrum fan 'e stêd.
Dallas krige yn 1856 offisjeel de status fan stêd, al stelde de delsetting doedestiden noch net in soad foar. Yn 1860 hie it noch mar 678 ynwenners, ynkl. hast hûndert negerslaven en in relatyf grut tal Belgen, Frânsen, Dútsers en Switsers. Yn july fan dat jier briek der brân út en waard in grut part fan it stedsje yn 'e jiske lein. De slaven krigen de skuld; twa blanke abolysjonisten waarden de stêd útjage, trije slaven waarden ophongen en alle oare slaven moast op befel fan it stedsbestjoer in pak op 'e hûd jûn wurde mei de swipe. Doe't yn 1861 de Amerikaanske Boargeroarloch útbriek, stiene de Dallasters as ien man efter it Teksaanske beslút om 'e steat ôf te skieden fan 'e Uny en oan te sluten by de Konfederaasje. Dallas lei in hiel ein fan alle fronten ôf en litte gjin skea yn 'e oarloch.